钦定古今图书集成/明伦汇编/氏族典/第340卷 > 刘麟
## 钦定古今图书集成/明伦汇编/氏族典/第340卷 > 刘麟

按《金史刘豫传》：“豫子麟，字元瑞，宋宣和间，补将仕郎累加承务郎。天会七年，豫以济南降，以麟知济南府
事。齐国建，以济南为兴平军，麟为节度使。明年，为齐
尚书左丞相。明年，从豫迁汴。豫请立麟为太子，朝廷
不许，曰：‘若与伐宋有功则立之’。于是麟连岁帅兵南
伐，皆无功而还。挞懒以军废，豫止刁马河，麟从数百”
骑出迎渡河，因执麟，豫废麟，迁临潢。顷之，授北京路
都转运使，历中京、燕京、上京路转运使，薨。